open-index/open-wikipedia-markdown huggingface dataset:
తోటకాచార్యులు

**తోటకాచార్యులు** ఒక అద్వైతవేదాంతి. శంకరాచార్యుని నలుగురు ముఖ్యశిష్యులలో వీరు ఒకరు. శంకరాచార్యులు భారతదేశానికి ఉత్తరంలో బదరికాశ్రమాన్ని సంస్థాపించి, వీరిని ఆ మఠానికి అధిపతిగా నియమించారు.

## బాల్యం

తోటకాచార్యుల గ్రంథాలలో శంకరాచార్యుని గురించి ప్రస్తావించారు కాబట్టి అతను శంకరాచార్యుని కంటే తఱువాత కానీ సమకాలంలో కానీ జీవించి ఉండాలి. శంకరాచార్యుల జీవితచరిత్రను వివరించిన అన్ని దాదాపు అన్ని గ్రంథాలలోనూ తోటకాచార్యులు శంకరాచార్యుని శిష్యులు అని ఉంది. శంకరాచార్యుల కాలం గురించి భిన్నాభిప్రాయానలు ఉన్నందున తోటకాచార్యులు ఏ కాలంలో ఉండేవారు అనేది కూడా నిర్ద్వంద్వం కాదు. కానీ, చాలా మంది చరిత్రకారుల నమ్మకం ప్రకారం తోటకాచార్యులు బహుశా 9వ శతాబ్దానికి చెందినన వారు.

శంకరాచార్యుల కాలంలో అతను ఎక్కువగా వాదించవలసి వచ్చిన వైదీకులు పూర్వమీమాంసకులే. అందుకే అతను భాష్యాలలో అతను దీర్ఘంగా ఖండించినది పూర్వమీమాంసకులను. తోటకాచార్యులు రచించిన శ్రుతిసారసముద్ధరణ అనే గ్రంథంలో శంకరాచార్యుని వలే పూర్వమీమాంసను ఎక్కువగా ఖండించారు. అందుచేత వీరు సమకాలీనులై ఉండాలి. ముఖ్యంగా తోటకాచార్యులు రామానుజాచార్యుని కంటే ముందు జీవించి ఉండాలి.

పూర్వాశ్రమంలో ఇతను పేరు "గిరి". ఇతను పెద్దగా చదువుకోలేదు.

## శంకరాచార్యుల దగ్గర శిష్యరికం

విద్యారణ్య స్వామి రచించిన మాధవీయ శంకర విజయం అనే గ్రంథం ప్రకారం శంకరాచార్యులు శృంగేరి వెళ్ళినప్పుడు (గిరిగా వ్యవహరింపబడే) తోటకాచార్యులు అతను్ని కలిసి శిష్యుడిగా చేరారు. అతనుకు గురువు పట్ల కల అభిమానం, గౌరవం, భక్తి ఎక్కువ. శంకరాచార్యునికి పరిచారకుడైనట్టుగా అతను పనులను చూస్తూ ఉండేవారు.

## తోటకాష్టకం

అద్వైతపరంపరానుసారం తోటకాచార్యునికి ఆ పేరు రావడానికి వెనుక ఒక కథ ఉంది. తనకు తానుగా ఎక్కువగా చదువుకోని, పెద్దగా తెలివితేటలు లేని గిరి అంటే శంకరాచార్యుని ఇతర శిష్యులకు చిన్నచూపు ఏర్పడింది. ఒక రోజు శాంకరాచార్యులు, అతను శిష్యులు బ్రహ్మసూత్రాలపైన చర్చకు కూర్చుండగా తోటకాచార్యుడు ఇంకా రాలేదు. అతను గురువుగారి బట్టలను ఉతుకుతూ నది దగ్గర ఉండిపోయారు. గిరి వలన చర్చకు ఆలస్యం అవుతోంది అని మిగతా శిష్యులు, ముఖ్యంగా పద్మపాదులు, అసహనంతో ఉన్నారు. గురువు గారు చెప్పేది ఎలాగూ గిరికి అర్థం కాదు అన్న ధోరణిలో మాట్లాడారు. అది గమనించిన శంకరాచార్యులు వారి యోగబలంతో తోటకాచార్యునికి ఆత్మజ్ఞానం ప్రసాదించారు. దానితో తోటకాచార్యులు పరిగెట్టుకుంటూ వచ్చి శంకరాచార్యులను స్తుతిస్తూ తోటకం అనే ఛందస్సులో ఒక స్తోత్రాన్ని రచించారు. ఆ శ్లోకంలో ఎనిమిది శ్లోకాలు ఉండటం వలన అది తోటకాష్టకంగా ప్రసిద్ధినొందింది. అది గమనించిన మిగతా శిష్యులు ఆత్మజ్ఞానం పొందడానికి గ్రంథపరిజ్ఞానం కంటే గురువు అనుగ్రహం ముఖ్యమని గుర్తించారు.

## శ్రుతిసారసముద్ధరణి

తోటకాచార్యుల రచనలలో ప్రసిద్ధమైనవి రెండు. ఒకటి ముందు చెప్పబడిన తోటకాష్టకం. రెండు శ్రుతిసారసముద్ధరణి.

శ్రుతిసారసముద్ధరణిలో 179 శ్లోకాలు ఉన్నాయి. ఇందులో మొదటి శ్లోకం వసంతలతికా ఛందస్సులో ఉంటుంది, ఆఖరి రెండూ స్రగ్ధరా ఛందస్సులో ఉంటాయి. భగవద్గీత వలే ఒక గురువు, శిష్యుడు నడుమ సంభాషణ వలే నడుస్తుంది. ఇందులో ఉన్న విషయాలు:

* మనసు, దాని పోకడలకు సాక్షిగా ఆత్మ ఉంది
* తత్ త్వం అసి అంటే ఏమిటి?
* బ్రహ్మం-ఆత్మ ఐక్యత
* శ్రుతులలో చెప్పినదానిని బట్టి జగత్తు యొక్క మిథ్యత్వాన్ని నిరూపించడం.
* జీవన్ముక్తి

కంచి ఇంద్రసరస్వతి పరంపర సన్న్యాసులలో ఒకరైన సచ్చిదానందయోగీంద్రులు ఈ గ్రంథానికి వ్యాఖ్య వ్రాసారు. ప్రస్తుతం మైకేల్ కోమంస్ రచించిన ఆంగ్లపుస్తకానువాదం గూగుల్ బుక్స్లో ఉంది.

## మూలాలు

వర్గం:హిందూమతం
వర్గం:ఆధ్యాత్మిక గురువులు
వర్గం:ఆస్తికవాదం
వర్గం:తత్వవేత్తలు
వర్గం:భారతదేశ మఠములు
వర్గం:ప్రాచీన ఋషులు
గౌడపాదులు

**గౌడపాదులు** శంకరాచార్యుని గురువు అయిన గోవింద భగవత్పాదుల గురువు. అద్వైతం అనే మహాసౌధానికి తర్కంతో పునాదులు వేసిన వేదాంతి, మేధావి, తత్త్వజ్ఞడు. శంకరాచార్యులు, ఆయన శిష్యులు రచించిన పుస్తకాలలో ఈయనను గౌడాచార్యులు, గౌడపాదాచార్యులు, గౌడాచరణ, గౌడ వంటి పేర్లతో స్తుతించారు.

## పూర్వాశ్రమం (సన్యాసానికి ముందు జీవితం)

గౌడపాదులు రచించిన మాండూక్య కారికకు శంకరాచార్యులు వ్రాసిన భాష్యం చిగురున వారు గౌడపాదులను "పరమ గురువు" అని సంబోధించారు. అంటే గురువుకు, గురువు అని అర్థం. అందుచేత ఈయన శంకరాచార్యుని కంటే రెండు తరాల ముందు, సుమారుగా 5వ శతాబ్దంలో, జీవించి ఉండి ఉండాలి.

ఆనందగిరి అనే అద్వైత వేదాంతి గౌడపాదుని రచన అయిన మాండూక్య కారికకు శంకరాచార్యుని భాష్యానికి టీకా వ్రాస్తూ ఆయన హిమాలయాలలోని బదరికాశ్రమంలో తపస్సు చేసారని, దానికి మెచ్చి నారాయణుడు శుకుని చేత ఈయనకు అద్వైతోపదేశం చేసాడని వ్రాసారు. బాలకృష్ణానంద అనే మఱొక అద్వైతి గౌడపాదులు ఉత్తర బెంగాల్ లో ఉండేవారని వ్రాసారు. "గౌడ" శబ్దం ఉత్తర బెంగాలీయులకు వర్తిస్తుంది కాబట్టి ఇది కూడా నిజమవ్వచ్చును.

## అజాతివాదం

గౌడపాదులు అద్వైతానికి వేసిన పునాదులలో ముఖ్యమైనది అజాతివాదం. అజాతివాదం అంటే "అసలు పుట్టుకే లేదు" అనడం. దీనికే అస్పర్శవాదం అని కూడా పేరు ఉంది. ఆదిలో అవ్యక్తమైనది, అంతంలో అవ్యక్తమైనది మధ్యలో కూడా అవ్యక్తమే అయ్యి ఉండాలి కనుక మన చుట్టూ ఉన్న సృష్టి అంతా మిథ్య అని గౌడపాదుల వాదన.

## రచనలు

గౌడపాదుల రచనలలో ముఖ్యమైనవి మాండూక్యోపనిషత్ పైన వ్రాసిన మాండూక్య కారిక (దీనికే ఆగమ శాస్త్రమని పేరు), ఈశ్వరకృష్ణుని సాంఖ్యకారిక పైన ఒక భాష్యం, ఉత్తరగీత పైన ఒక వృత్తి. కొంతమంది ఈయన తాంత్రికగ్రంథాలైన సుభాగోదయస్తుతి, శ్రీ విద్యారణ్య సూత్ర కూడా రచించారనిచెప్తారు. కానీ తగిన ఆధారాలు లేవు.

## మూలాలు

వర్గం:ఆధ్యాత్మిక గురువులు
వర్గం:ఆస్తికవాదం
వర్గం:తత్వశాస్త్రం
వర్గం:తత్వవేత్తలు
వర్గం:హిందూమతం
వర్గం:భారతదేశ మఠములు
వర్గం:ఆది శంకరాచార్యుడు
వర్గం:ప్రాచీన ఋషులు
వర్గం:అద్వైతం
వేడి నీటి బుగ్గ

వేడి నీటి బుగ్గను ఆంగ్లంలో గీజర్  అంటారు. **వేడి నీటి బుగ్గ** (gizzer)

అప్పుడప్పుడు కల్లోలభరితంగా ఆవిరితో కూడిన వేడినీటి ప్రవాహంను బయటికి వెదజల్లే లక్షణాన్ని కలిగి ఉంటుంది. గీజర్ అనే పదం పురాతన నార్స్ భాష క్రియ పదమైన గుష్, ఐస్ల్యాండ్ క్రియ పదం గీసా పదం నుంచి ఉద్భవించింది. దీని అర్థం ఒకేసారి వరదలా ప్రవహించడం అని అర్థం. దీనితో పాటు Haukadalur, ఐస్లాండ్ భాష పదాలైన పేలుట, దుముకుట అనే అర్థానిచ్చే గీసర్ అనే పదం నుంచి గీజర్ అనే పదం ఉద్భవించిందని చెప్పవచ్చు.

గీజర్లు ఏర్పాటు ప్రత్యేక భూగర్భజల పరిస్థితుల కారణంగా ఏర్పడ్డాయి. ఇవి భూమి మీద కొన్ని ప్రాంతాలలో మాత్రమే ఉన్నాయి. కాబట్టి ఇవి చాలా అరుదైన దృగ్విషయంగా ఉన్నాయి. సాధారణంగా అన్ని వేడినీటి బుగ్గలు ఉన్న క్షేత్ర స్థలాలు క్రీయాశీలకంగా ఉన్న అగ్ని పర్వత ప్రాంతాలకు దగ్గరగా ఉంటాయి, శిలాద్రవం యొక్క సామీప్యత ప్రభావం వేడినీటి బుగ్గపై ఉంటుంది. సాధారణంగా ఉపరితల నీటి కింద సగటున సుమారు 2,000 మీటర్ల (6,600 అడుగులు) లోతున ఇక్కడ ఉష్ణశిలల్లో చర్య జరుగుతుంటుంది. ఈ ఫలితంగా మరుగుతున్న నీరు ఒత్తిడికి గురై భూగర్భం నుండి భూ ఉపరితలం పైకి వేడి నీటి బుగ్గ ద్వారా వెదజల్లబడుతుంది ఈ చర్యను ఉష్ణజలీకరణ పేలుడు అంటారు.

## ఇవికూడా చూడండి

* స్టీమ్‌బోట్ వేడినీటి బుగ్గ

## మూలాలు

## వెలుపలి లంకెలు

వర్గం:గీజర్లు
వర్గం:భూగోళశాస్త్రం
మాగుంట సుబ్బరామిరెడ్డి

thumb|మాగుంట సుబ్బరామిరెడ్డి
**మాగుంట సుబ్బరామిరెడ్డి** (నవంబర్ 26, 1947 - డిసెంబర్ 1, 1995) బాలాజీ గ్రూప్ స్థాపకుడు. మద్యం డిస్ట్రిబ్యూటర్. మాగుంట సుబ్బరామిరెడ్డి ఛారిటబుల్ ట్రస్ట్ ద్వారా ఉచిత మంచినీటి సరఫరా, ఒంగోలు పార్లమెంట్ సభ్యునిగా పనిచేశాడు.

1986 -88 లో సారా సిండికేట్ **మాగుంట సుబ్బరామిరెడ్డి** ఆధీనంలో ఉండేవి. **మాగుంట సుబ్బరామిరెడ్డి** సారా సిండికేట్ ద్వారా ప్రభుత్వ ఆదాయాన్ని గండి కొడుతుండేవాడు.

## జీవిత విశేషాలు
మాగుంట సుబ్బరామిరెడ్డి 1947 నవంబర్ 26న నెల్లూరు జిల్లాలో జన్మించాడు. ఇతని తండ్రి మాగుంట రాఘవరెడ్డి. ఇతడు కర్ణాటక రాష్ట్రం తుమకూరులో చదివి ఇంజనీరింగ్ చదువుతూ మధ్యలో మానివేశాడు. 1967 ఫిబ్రవరిలో ఇతనికి పార్వతితో వివాహం జరిగింది. వీరికి ఒక కుమారుడు (మాగుంట విజయ్‌రెడ్డి), 1 కుమార్తె ఉన్నారు.

## ప్రజా జీవితం
ఇతడు కాంగ్రెస్ (ఐ) తరఫున ఒంగోలు లోక్‌సభ నియోజకవర్గం నుండి 1991 సాధారణ ఎన్నికలలో పోటీ చేసి గెలుపొందాడు. 1991 నుండి 1996 వరకు లోక్‌సభ సభ్యుడిగా పార్లమెంటులో ప్రాతినిధ్యం వహించాడు. ఇతడు నెల్లూరులోని రంగనాథస్వామి ఆలయానికి ట్రస్టీగా ఉన్నాడు. మద్రాసులోని కళాసాగర్ సంస్థకు ఉపాధ్యక్షుడిగా పనిచేశాడు. పేదలకు ఉచిత మంచినీటి సరఫరా, ఆలయనిర్మాణాలు, బలహీన వర్గాలకు కమ్యూనిటీ హాళ్లు, కళ్యాణమందిరాల నిర్మాణాలు వంటి సేవా కార్యక్రమాలలో పాల్గొన్నాడు. ఉదయం దినపత్రికను కొన్నాళ్ళు నడిపాడు.

## మూలాలు


## బాహ్య లంకెలు

వర్గం:1995 మరణాలు
వర్గం:10వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:ప్రకాశం జిల్లా వ్యాపారవేత్తలు
వర్గం:ప్రకాశం జిల్లా రాజకీయ నాయకులు
వర్గం:ప్రకాశం జిల్లా నుండి ఎన్నికైన లోక్‌సభ సభ్యులు
సరఫరా, గిరాకీ

సరఫరా, గిరాకీ మార్కెట్లో ధర నిర్ణయం యొక్క ఒక ఆర్థిక పద్ధతి. ఆంగ్లంలో దీన్ని సప్లై అండ్ డిమాండ్ అంటారు.  పోటీ మార్కెటులో యూనిట్ ధర సరఫరా పరిమాణం, గిరాకీ పరిమాణం సమానంగా ఉన్న చోట స్థిరపడుతుంది. ప్రస్తుత ధర వద్ద వినియోగదారులు ఉత్పత్తి అయిన యూనిట్ల మొత్తాన్ని వినియోగిస్తుండగా, ఉత్పత్తిదారులు వినియోగదారులకు అవసరమయిన యూనిట్ల మొత్తాన్ని ఉత్పత్తి చేస్తుంటారు. ఈ ఫలితం ధర, పరిమాణం యొక్క ఆర్థిక సమతౌల్యం. 

సరఫరా, గిరాకీకి సంబంధించిన నాలుగు ప్రాథమిక సూత్రాలు:

1. గిరాకీ పెరుగుతుంది, సరఫరా మారదు, అప్పుడు ఇది అధిక సమతుల్యతా ధరకు, అధిక పరిమాణానికీ దారితీస్తుంది. 

2. గిరాకీ తగ్గుతుంది, సరఫరా మారదు, అప్పుడు ఇది తక్కువ సమతుల్యతా ధరకు, తక్కువ పరిమాణానికీ దారితీస్తుంది.

3. గిరాకీ మారదు, సరఫరా పెరుగుతుంది, అప్పుడు తక్కువ సమతుల్యతా ధరకు, ఎక్కువ పరిమాణానికీ దారితీస్తుంది.

4. గిరాకీ మారదు, సరఫరా తగ్గుతుంది, అప్పుడు అధిక సమతుల్యతా ధరకు, తక్కువ పరిమాణానికీ దారితీస్తుంది.

## ఇవి కూడా చూడండి
ఆర్థిక శాస్త్రము

## బయటి లింకులు

వర్గం:ఆర్థిక శాస్త్రము
ట్రీ టంబో

## పరిచయం
ట్రీ టంబో (Tree Tumbo) అనేది నమీబియా ఎడారిలో పెరిగే మొక్క. దీని శాస్త్రీయ నామం 'వెల్వెట్సియా మైరాబిలిస్' (Welwitschia Mirabilis). సుమారు 2000 సంవత్సరాలు జీవించే ట్రీ టంబో మొక్కలు తమ జీవితకాలమంతా కేవలం రెండు ఆకులు మాత్రమే కలిగివుండం విచిత్రం. భూమిపై అతి తక్కువ వర్షపాతం నమోదయ్యే నమీబియా ఎడారిలో పెరిగే ఈ మొక్కలను మొట్టమొదటి సారిగా ఆస్ట్రియన్ బోటనిస్ట్ అయిన ఫెడరిచ్ వెల్విట్స్ 1859 లో కనుగొన్నాడు. సుమారు డైనోసార్లు జీవించిన కాలంలోనే ఈ మొక్కలు ఆవిర్భవించాయని పలువురి శాస్త్రజ్ఞుల అభిప్రాయం. వెల్వెట్సియా మొక్కలు చూడటానికి అందమైనవి కాకపోయినా భూమ్మీద అత్యంత అరుదైన మొక్కలుగా పేరొందాయి.

## వివరణ
వెల్వెట్సియా మొక్కలు ఎదిగే కొలదీ ఉండే రెండు ఆకులు నిలువుగా చీలిపోయి, సుమారు 8 మీటర్ల పొడవు పెరిగి ఎన్నో ఆకులుగా కనిపిస్తాయి. 2000 సంవత్సరాల జీవితకాలంలో ఉన్న రెండు ఆకులు వాడిపోవడం జరుగదు. తల్లి వేరు భూమిలోకి సుమారు 10 మీటర్ల వరకూ చొచ్చుకుపోతుంది. ఆకులకు రెండు వైపులా ఉండే చిన్న చిన్న రంధ్రాలుంటాయి. ఈ రంధ్రాలద్వారా వెల్వెట్సియా మొక్కలు గాలిని, తేమను పీల్చుకుంటాయి . వెల్వెట్సియా మొక్కల్లో స్త్రీ, పురుష మొక్కలు వేర్వేరుగా ఉంటాయి. రెక్కల పురుగుల వల్ల వీటి పుష్పాలు సంపర్కమవుతాయి. విత్తనాలు కాగితం వంటి పదార్ధంతో కప్పబడివుంటాయి.

## పెంపకం
ఎండవేడి ఎక్కువగా ఉన్న ప్రాంతాల్లో పెరిగే వెల్వెట్సియా మొక్కలను ఇంటి ఆవరణలో కూడా పెంచుకోవచ్చును. వీటిని ఎడారి మొక్కలను పెంచినట్లుగా పెంచాలి. కనీసం 30 సెంటీమీటర్లు లేక అంతకంటే ఎక్కువ పొడవున్న కుండీల్లో పెంచుకోవాలి. వెల్వెట్సియా మొక్కలను పెంచుకోవడానికి మరో మార్గం కూడా ఉంది. 5 లేక 10 సెంటీమీటర్ల వెడల్పు ఉన్న 1 మీటరు పి.వి.సి పైపు ను తీసుకొని ఒక వైపు రెండు చిన్న రంధ్రాలున్న మూతతో మూసివేసి అందులో మట్టిని నింపి మొక్కను నాటుకోవచ్చు. వానపాముల ఎరువు లేదా ఆకు తుక్కు కలిగివున్న ఇసుక మట్టి ఈ మొక్కలకు మంచిది. విత్తనాలు నాటిన వారానికి మొలకెత్తుతాయి. వెల్వెట్సియా మొక్కలకు మట్టి పూర్తిగా ఆరిపోయే వరకూ మరల నీళ్ళు పోయరాదు. సంపూర్ణ ఎండలో వెల్వెట్సియా మొక్కలు బాగా ఎదుగుతాయి. అయితే భారీవర్షాలనుండి ఈ మొక్కలను రక్షించుకోవాలి. కుండీలో నీరు పోసిన వెంటనే రంధ్రాల ద్వారా బయటకు వచ్చేటట్టు వుండాలి. మట్టిలో నీరు ఏ మాత్రం అధనంగా నిల్వ ఉన్నా మొక్క మరణిస్తుంది. కృత్రిమ ఎరువులు వాడరాదు. వెల్వెట్సియా మొక్కలను నేలలో పెంచుకోవాలనుకొనేవారు వర్షం వచ్చినా నీరు నిల్వ ఉండని ఎత్తైన ఇసుక-రాతి నేలలో పెంచుకోవచ్చు.

## గ్యాలరీ

Image:Welwitschia mirabilis(2).jpg|The largest known *Welwitschia*, nicknamed "The Big *Welwitschia*", stands 1.4 m tall and is over 4 m in diameter
Image:Welwitschia-mirabilis-female.jpg|Female plant
Image:Welwitschia mirabilis (female).jpg|Female *Welwitschia* beginning to shed seeds
Image:N-welwitschia-2.jpg|Detail photograph of ripe female cones after seed dispersal
Image:N-welwitschia-3.jpg|Detail photograph of male plant and cones
File:Namib, Welwitschia mirabilis.jpg|Proportions
File:Welwitschia_mirabilis0425.jpg|*Welwitschia* in the petrified forest of Khorixas (Namibia)
File:Probergrothius angolensis closeup 1.jpg|*Welwitschia* bug (*[[Odontopus sexpunctatus]]*)


## లంకెలు
* https://web.archive.org/web/20130612052103/http://www.kew.org/plants-fungi/Welwitschia-mirabilis.htm 
*http://waynesword.palomar.edu/welwit.htm  
*http://en.wikipedia.org/wiki/Welwitschia

వర్గం: వృక్ష శాస్త్రము
దిష్టిబొమ్మ

**దిష్టిబొమ్మ**ను ఆంగ్లంలో స్కేర్ క్రో అంటారు. స్కేర్ అంటే బెదిరించడం, క్రో అంటే కాకి. దీనిని బట్టి కాకులను బెదరగొట్టడానికి తయారు చేసుకున్న బొమ్మను స్కేర్క్రో లేక దిష్టిబొమ్మ అంటారు. ముఖ్యంగా దిష్టిబొమ్మ మోసగించడానికి తయారు చేసుకున్న ఒక డెకాయ్. సాంప్రదాయకంగా ఇది మానవుని రూపం కలిగిన మనిషి బొమ్మ వలె ఉంటుంది.

## దిష్టి బొమ్మల్లో రకాలు, తయారీ
ఈ బొమ్మలను కర్ర, వరిచెత్త వంటి వాటితో తయారు చేసి పాత బట్టలను తొడుగుతారు. ఈ విధంగా తయారు చేసుకున్న దిష్టిబొమ్మను రైతులు పొలాలలో కాకి, పిచ్చుక వంటి పక్షుల నుంచి పంటను రక్షించుకునేందుకు ఉంచుతారు. ఈ దిష్టిబొమ్మను చూసిన పక్షులు నిరుత్సాహానికి గురై కలవరం చెంది ఇక్కడ మనిషి కాపలా ఉన్నాడనే భయంతో పంట జోలికి రావు. ముఖ్యంగా రైతులు పంట పొట్ట దశకు వచ్చే సమయంలో ఈ దిష్టిబొమ్మలను ఏర్పాటు చేస్తారు. 

## ఉపయోగాలు

## ఇవి కూడా చూడండి
శీత కుండ

## బయటి లింకులు

వర్గం:దిష్టిబొమ్మలు
వర్గం:వ్యవసాయ సంరక్షణా పద్ధతులు
రెండు తలల పాము

రెండు తలల పాము అనగా బోయిడే (Boide) కుటుంబానికి చెందిన విషరహిత సర్పం. దీని శాస్త్రీయ నామం ఎరిక్స్ జాన్నీ (Eryx Johnii), ఆంగ్ల నామం రెడ్ సాండ్ బోవా (Red Sand Boa) . ఇది ప్రధానంగా ఇరాన్, పాకిస్తాన్, భారతదేశం లలో కనిపిస్తుంది. రాజస్థాన్ రాష్ట్రంలో దీన్ని బోగి అని అంటారు. ఈ రకపు పాములు పొడి వాతావరణం ఉన్న తేలికపాటి ఎడారుల లోను, మెట్ట ప్రాంతాల్లో ఉండే రాతి ఇసుక నేలల బొరియల లోనూ నివసిస్తాయి.

## వివరణ

ఇవి 2 మీటర్ల నుండి 3 మీటర్ల పొడవు ఎదుగుతాయి. శరీరం నున్నగా ఉండి లేత గోధుమ రంగు లేక ముదురు గోధుమ రంగు లేదా లేత పసుపు - గోధుమ సమ్మేళన రంగులో ఉంటుంది. ఆడ పాము సుమారు 14 పిల్లల వరకూ ప్రసవిస్తుంది. తోక చివరి భాగం గుండ్రంగా ఉండి, తలను పోలి ఉండుట వలన రెండు తలల పాము అని పిలుస్తారు. ఇవి ప్రధానంగా ఎలుకలను, చుంచులను వేటాడి ఆహారంగా తింటాయి.

## అపోహ
ఈ తరహా పాములలో లైంగిక సామర్థ్యం కలిగించే గుణం ఉందని, హెచ్.ఐ.వి/ఎయిడ్స్ వ్యాధిని నయం చేసే గుణం ఉందనీ కొంతమంది నమ్ముతారు. తాంత్రికులైతే ఈ పాములు అదృష్టాన్ని, ధనాన్ని తీసుకొస్తాయని నమ్ముతారు. పాములను పట్టేవాళ్ళు వీటి తోకలపై తల రూపం వచ్చేటట్లు నలుపు రంగువేస్తారు. నల్ల బజారులో 'డబుల్ ఇంజన్' అనే పేరుతో పాము ధర 3 నుండి 10 లక్షల రూపాయల వరకూ పలుకుతోంది. అందువల్ల వీటి అక్రమ రవాణా యధేచ్ఛగా కొనసాగుతోంది. ఫలితంగా ఈ పాముల జాతి కనుమరుగయ్యే ప్రమాదమున్నదని అటవీశాఖ వారు భావిస్తున్నారు. ఈ పాములను పట్టుకోవడం చట్టరీత్యా నేరం.

## లంకెలు
*www.hindu.com/2009/06/29/stories/2009062957560200.htm
*https://web.archive.org/web/20120414101729/http://www.snakeloversclub.50megs.com/picture_gallery.htm
*http://en.wikipedia.org/wiki/Eryx_johnii
*https://web.archive.org/web/20120409015945/http://moef.nic.in/downloads/public-information/Chap-3-new.pdf
*https://www.youtube.com/watch?v=uoGJex-Lsh8

వర్గం:విషం లేని పాములు
శీతకుండ

పైరు ఉన్న పొలాలలో లేదా తోటలలో తెల్లని బొట్టులు పెట్టిన నల్లని కుండ కర్రపై బోర్లించబడి ఉంటుంది, ఈ కుండనే శీత కుండ అంటారు. పైరుకు ఎక్కువగా చీడపీడలు ఆశించే శీతాకాలంలో ఈ కుండలను ఏర్పాటు చేయడం వలన ఈ కుండకు శీతకుండ అనే పేరు వచ్చింది. ముఖ్యంగా కనుమ పండుగ రోజు ఈ శీతకుండలను ఏర్పాటు చేస్తారు. ఈ విధంగా శీతకుండలను ఏర్పాటు చేయడం ఒక సాంప్రదాయంగా మారింది.

## శీతకుండ తయారు చేసే విధానం
పాతదైనా, కొత్తదైనా ఒక కుండను తీసుకొని ఆ కుండను బాగా కడిగి దానిపై తెల్లగా సున్నం పూసి ఆపై బొగ్గును రంగరించి నల్లని బొట్లు, కుంకుమతో ఎర్రని బొట్లు పెడతారు. ఈ విధంగా తయారు చేసుకున్న కుండ బాగా ఆరినాక పొలంలో మనిషి ఎత్తులో ఒక కర్రను పాతి దానిపై ఈ కుండను బోర్లిస్తారు.

## ఉపయోగాలు
తోటలో మనిషి ఉన్నట్లుగా భ్రమకలిగించడం వలన చోరుల నుంచి, పక్షుల నుంచి పంట రక్షణ.

## ఇవి కూడా చూడండి
దిష్టి బొమ్మ

## బయటి లింకులు

వర్గం:వ్యవసాయం
వర్గం:వ్యవసాయ సంరక్షణా పద్ధతులు
వర్గం:వస్తువులు
దూసి బెనర్జీ భాగవతార్

**దూసి బెనర్జీ** రంగస్థల నటుడు, భక్తిగీతాల గాయకుడు, వ్యాఖ్యాత, తబలా కళాకారుడు, సంగీత దర్శకుడు, హరికథా భాగవతార్. కాగా మంచినటుడిగా సుకుమార్‌ ఆర్కెస్ట్రా నిర్వహకుడిగా తెలిసేది కొందరికే. 1948లో కన్యాశుల్కం నాటకంలో వెంకటేశం పాత్రతో ప్రారంభమైన ఆయన నటజీవన ప్రస్థానం జె.వి.సోమయజులు, జె.వి.రమణమూర్తి (నటరాజ్‌ కళాసమితి), రావికొండలరావుల శిష్యరికంలో ఎన్నో పాత్రలు ధరించి తన ప్రత్యేకతను చాటుకున్నారు. 

ఆయన సొంత గ్రామం దూసి. అసలు పేరు కూర్మనాధశర్మ. తూర్పు భాగవతం పాడడం వల్ల సురేంద్రనాధ్‌ బెనర్జీ అని పిలిచేవారని గతంలో ఆయన 'న్యూస్‌టుడే'కు ఇచ్చిన ఇంటర్వ్యూలో చెప్పారు. 1946 నుంచి నాటకాల్లో వివిధ పాత్రలు వేశాడు. కన్యాశుల్కం నాటకంలో వెంకటేశం పాత్రతో నటజీవితం ప్రారంభమైంది. 1955లో బండారు చిట్టిబాబు, రావి కొండలరావులతో కలిసి బెనర్జీ సుకుమార ఆర్కెస్ట్రాను ప్రారంభించాడు. కొన్నాళ్లు ఖాదీ పరిశ్రమలో ఉద్యోగం చేశాడు. 1956లో బుర్రకథ ప్రదర్శనలు, 1970 నుంచి హరికథాగానం చేయడం ప్రారంభించాడు.

## చిన్ననాటి నుంచే సంగీత సాధన
చిరుప్రాయం నుంచే సంగీతం, పాటలు పాడటం మొదలుపెట్టిన ఆయన తబలా వాయిద్యం కూడా స్వయంకృషితో నేర్చుకున్నదే. 'రాధామనసు' లలిత గీతాలు పుస్తకం రాయడమే కాకుండా కొన్ని పాటలు రేడియోలో ప్రసారమయ్యాయి. గీతోపదేశం పేరిట భగవద్గీతను పాటల రూపంలో రాసి ప్రచురించాడు. సుధా బిందువులు సినిమాలో సంగీతం నిర్వహిస్తూ పాటలు పాడాడు. అరసవల్లిలో ఏటా జరిగే స్వామివారి ఏకాంతసేవ సంగీత రూపకంలో సూత్రధారునిగా, వ్యాఖ్యాతగా వ్యవహరిస్తాన్నాడు.

## సుకుమార ఆర్కెస్ట్రాలో
1955లో సుకుమార ఆర్కెస్ట్రాను సినీనటుడు రావికొండలరావుతో కలిసి స్థాపించాడు. బండారు చిట్టిబాబు హార్మోనియం, బెనర్జీ తబలాతో వాద్య సహకారం అందించేవారు. సినీ నేపథ్య గాయకుడు జి.ఆనంద్‌, మండపాక శారద, బి.వి.రమణ లాంటి వారెందరో శిక్షణ పొంది పాడేవాడు. రాష్ట్రంలో, రాష్ట్రేతర ప్రాంతాల్లో వేల ప్రదర్శనలిచ్చారు. జానకీ, ఆనంద్‌, జి.రామకృష్ణ వంటి గాయకుల నరసన పాడాడు.

## హరికథా భాగవతార్‌గా
దానయ్య భాగవతార్‌ వద్ద హరికథా ప్రక్రియ నేర్చుకున్న బెనర్జీ కొన్నివేల ప్రదర్శనలించారు. ఆంధ్రప్రదేశ్‌ పంచవర్ష ప్రణాళిక కోసం బుర్రకథా కళాబృందాన్ని తీసుకువెళ్లి బంగారు పతకం పొందారు. సీతాకల్యాణం, దక్షయజ్ఞం, శ్రీనివాస కల్యాణం వంటి కథలను గానం చేశారు. ఆయన ఆంగ్లంలోను, హిందీభాషలో కూడా హరికథాగానం చేసి జాతీయ స్థాయిలో గుర్తింపు పొందారు. తను స్వయంగా రచించి గానం చేసిన గీతోపదేశం, దుర్గాబాయ్‌ దేశ్‌ముఖ్‌, రాణిరుద్రమ, షిరిడీసాయిబాబా కథలు గానం చేశారు. జ్ఞానపీఠ పురస్కార గ్రహీత విశ్వనాధ, మాజీ ముఖ్యమంత్రి ఎన్‌.టి.రామారావుల ప్రశంసలు పొందాడు.

## అవార్డులు
* మద్రాస్‌ తెలుగు అకాడమీ పురస్కారం
* మాజీ ముఖ్యమంత్రి ఎన్‌.టి.రామారావుచే సత్కారం
* అప్పటి రాష్ట్రపతి నీలం సంజీవరెడ్డి (జీవితగాథను పాటగా విన్పించి) సత్కారం పొందారు.
* కలెక్టర్లు, రాష్ట్రమంత్రులు, పలు సందర్భాల్లో సత్కారాలు, ప్రశంసలు

## మరణం
28-అక్టోబరు -2011.

## మూలాలు

వర్గం:కళాకారులు
వర్గం:2011 మరణాలు
వర్గం:గాయకులు
వర్గం:సంగీత దర్శకులు
వర్గం:శ్రీకాకుళం జిల్లా గాయకులు
వర్గం:శ్రీకాకుళం జిల్లా హరికథా కళాకారులు
వర్గం:కన్యాశుల్కం నాటకం ప్రదర్శించిన ఆంధ్రప్రదేశ్ వ్యక్తులు
అనంతం (ఆత్మకథ)

thumb|right|250px|అనంతం పుస్తక ముఖ చిత్రం
**[[అనంతం]] **

ఇదిశ్రీశ్రీ యొక్క అత్మ కథ.శ్రీశ్రీ యొక్క స్వీయ కథ.శ్రీశ్రీ యొక్క జీవిత చరిత్ర. దీన్నిమొదట విరసం తరుపున అగస్టు,1986 లో తొలిసారి ముద్రించారు.ఆ పిమ్మట శ్రీశ్రీ ప్రచురణలు సారథ్యంలో 2000,2006,2007 లో ముద్రించారు.2010 లో శ్రీశ్రీ గారి శతజయంతి సందర్భంగా శ్రీశ్రీ ప్రచురణలు సంస్థ వారు,చలసాని ప్రసాదు గారి సహకారంతో,కొన్ని చేర్పులు,మార్పులతో మలికూర్పును జనవరి 2010లో ప్రచురించారు. పుస్తకం మీది ముఖ చిత్రాన్ని శ్రీ పినిశెట్టి అందించారు (నవ్య వార పత్రిక సౌజన్యంతో)ఈ పుస్తకంలో మొత్తం 328 పుటలున్నాయి.ఈ పుస్తకం మీద శ్రీమతి సరోజ శ్రీశ్రీ, ఎస్.వి.రమణ (జూనియర్ శ్రీశ్రీ) కాపీ రైట్ హక్కులు కలిగి ఉన్నారు.వారి లిఖితపూర్వక హామీ లేనిదే ఈ పుస్తకం లోని ఏ భాగాన్ని కూడా ఉపయోగించరాదు.ఈ పుస్తక అక్షరాలంకరణను సవేరా గ్రాఫిక్స్,హైదరాబాదు వారు చేయగా, ముద్రణను శ్రీ కళాంజలి గ్రాఫిక్స్,హైదరాబాదు వారు చేసారు.ఈ పుస్తకానికి విశాలాంధ్ర పబ్లిషింగ్ హౌస్,అబిడ్స్ వారు సోల్ డిస్ట్రిబ్యూటరులు.

శ్రీశ్రీ గారు 1910 లో,విశాఖపట్నంలో తన పుట్టుక మొదలు 1977 వరకు తనజీవిత సంఘటనలను ఇందులో పొందు పరిచారు..శ్రీశ్రీ తనజీవిత చరిత్రను ఒకేసారి కుదురుగా కూర్చోని రాయలేదు.ఇందులోని భాగాలన్ని, అప్పూడప్పూడు రాసినవి.అత్యధికంగా 1975 నుండి 1977 వరకుప్రజాతంత్రవారపత్రికలో ధారావాహికంగా రాసిన భాగాలు.కొన్ని భాగాలు స్వాతిమాస పత్రికలోనివి.మొదటి ముద్రణ సమయంలో 'ఉదయం 'దిన పత్రిక తన సహకారాన్ని అందించింది.శ్రీశ్రీ 'అనంతం'తన ఆత్మకథ కాదని,'ఆత్మచరిత్రాత్మ చారిత్రక నవల 'అని ఆయనే స్వయంగా చెప్పారు.

తన ఆత్మకథలో శ్రీశ్రీ జీవితంలో తన గురువులగురించి,కవిత్వంలో తాను చేసిన ప్రయోగాలను,సర్రియలిజంగురించి,తన నాస్తిక వాదంగురించి,విదేశ ప్రయాణాలగురించి రాసాడు.దాచుకోకుండ తనబలహీనత లను కూడా కుండబద్దలు కొట్టినట్లుగా ఇందులో ప్రస్తావించాడు.

శ్రీశ్రీ 1983,జూన్ 15 న మరణించాడు.

వర్గం:పుస్తకాలు
వర్గం:పుస్తక పరిచయాలు
వర్గం:స్వీయ చరిత్రలు
వర్గం:1986 పుస్తకాలు
వర్గం:జీవిత చరిత్రలు
చిటికె

thumb|చిటికె
ఒక చేతి బొటన వేలిని అదే చేతి వేరే వేలుతో తాటించడం ద్వారా చేసే శబ్దాన్ని చిటిక అంటారు. ప్రధానంగా బొటనవ్రేలుపై మరియొక వేలును ఉంచి గట్టిగా అదిమి జారేటట్టు చేస్తే జారిన వేలు అరచేతిపై పడి శబ్దం వస్తుంది. ఈ శబ్దాన్నే చిటిక లేక చిటపట శబ్దం అంటారు. చిటిక వేయడానికి మధ్యవేలు అనువుగా ఉండటమేకాకుండా ఎక్కువ ధ్వని కూడా విడుదలవుతుంది. దీనికి కారణం మధ్యవేలు బలంగా ఉండటంతో పాటు ఉంగరపు వేలు నుండి కూడా అదే సమయంలో ధ్వని విడుదలవుతుంది. కాబట్టి చిటిక వేయడానికి ఎక్కువగా, ముఖ్యంగా మధ్యవేలును ఉపయోగిస్తారు. **చిటిక**ను ఆంగ్లంలో స్న్యాప్ అంటారు. 

చేతి చప్పట్లకు బదులు చిటికెలు వాడుతూంటారు. ఒకచేత్తో ఏదైనా వస్తువును పట్తుకున్నపుడు చప్పట్లు కొట్టడం వీలు కాదు కాబట్టి ఆ సందర్భంలో చిటికెలు వెయ్యడం ఆనవాయితీ. మిచిగాన్ విశ్వవిద్యాలయం లోని పురుషుల గ్లీ క్లబ్ లో ఈ సంప్రదాయం ఉంది. క్లబ్ చరిత్ర ఇలా చెబుతోంది, "దీని వెనుక కారణం ఏంటంటే.., ఒకచేత్తో బీరు గ్లాసు పట్టుకుని చప్పట్లు కొట్టలేరు! పైగా ప్రసంగాలు, ప్రకటనల సమయంలో చప్పట్లు కొట్టడం కంటే చిటికెలు తక్కువ శబ్దంతో తక్కువ అంతరాయం కలిగిస్తాయి." 

## ఉపయోగాలు
సంగీతంలా వినడానికి, ఇతరులను చిటికేసి పిలవడానికి ఈ చిటికలు ఉపయోగపడతాయి.

## ఇవి కూడా చూడండి
చప్పట్లు

## మూలాలు

వర్గం:పదజాలం
వర్గం:మానవుల భావవ్యక్తీకరణ విధానాలు
చప్పట్లు

thumb
చప్పట్లను ఆంగ్లంలో **క్లాప్స్** అంటారు. మానవులు లేక జంతువులు తమ రెండు సమతల ఉపరితల శరీర భాగాలను ఆకర్షణీయముగా చరచటం ద్వారా విడుదల చేసే ధ్వనిని **చప్పట్లు** అంటారు. మానవులు వారి చేతి యొక్క అరచేతులను ఉపయోగించి చప్పట్లు కొడతారు. ప్రశంసిస్తున్న వ్యక్తిని మెచ్చుకున్నాము అని తెలియజేయడానికి లేక ప్రశంసలను ఆమోదిస్తున్నాము అని తెలియజేయడానికి, పాత్రదారునికి అభినందనలు తెలపడానికి చప్పట్లు కొడతారు. సంగీతం, నృత్య కార్యక్రమాలు జరుగుతున్నప్పుడు సంగీతానికి, నృత్య కార్యక్రమానికి అదనపు సంగీతముగా లయ బద్ధంగా చప్పట్లు కొడతారు.

## ఉపయోగాలు
కొంత దూరంలో ఉన్నవారిని చప్పట్లు కొట్టి పిలవడానికి, వినోద కార్యక్రమాలలో అందరూ ఉత్సాహంగా, ఆనందం ఉండటానికి, నిద్రమత్తు వదిలించుకోవడానికి ఈ చప్పట్లు ఉపయోగపడతాయి.

## ఇవి కూడా చూడండి
చిటికలు

## బయటి లింకులు

వర్గం:సమాచార సాధనాలు
వర్గం:పదజాలం
మానవుల భావవ్యక్తీకరణ విధానాలు
దేవాంగ పిల్లి

**దేవాంగ పిల్లి** అనేది లోరిస్డే (Lorisidae) కుటుంబానికి చెందిన జంతువు. వీనిలో *లోరిస్* (Loris) ప్రజాతి కి చెందినవాటిని సన్నని దేవాంగిపిల్లులు (Slender Lorises) అని, *నిక్టిసెబస్* (Nycticebus) ప్రజాతి కి చెందినవాటిని మెల్లని దేవాంగిపిల్లులు (Slow Lorises) అని అంటారు. ఆంగ్లంలో స్లెండర్ లోరిస్ అని వీటికి పేరు. దేవాంగ పిల్లుల్లో రెడ్ స్లెండర్ లోరిస్ ( red slender loris- Loris tardigradus), గ్రే స్లెండర్ లోరిస్ ( gray slender loris - Loris lydekkerianus) అను రెండు రకాలున్నాయి.  ఇవి సాధారణంగా శ్రీలంక, దక్షిణ భారత దేశాల్లో విస్తరించి ఉన్న దట్టమైన అడవుల్లో కనిపిస్తాయి. భారత దేశంలో ఇవి ఎక్కువగా అగ్నేయమూల అటవీ శ్రేణుల్లో కనిపిస్తాయి. Loris tardigradus malabaricus అనే ఉప జాతి కేవలం భారత దేశంలోనే కనిపిస్తుంది. వీటికి నంగనాచి , పిగ్మీ, నైట్ మంకీ, మూడు జానల మనిషి అనే పేర్లు కూడా ఉన్నాయి.

## వివరణ
దేవాంగ పిల్లులు 6 నుండి 15 అంగుళాల పరిమాణంలో ఉంటాయి. ఇవి 275 గ్రాముల నుండి 348 గ్రాముల వరకూ బరువుంటాయి. వీటికి గుండ్రటి తల, పెద్ద గోధుమ రంగు కళ్ళు, కళ్ళు చుట్టూరా ముదురు గోధుమ లేదా నలుపు జూలు చుట్టిముట్టి ఉంటుంది. చెవులు గుండ్రటి ఆకారంలో పెద్దగా ఉంటాయి. వీపు పై జూలు ఎరుపు-గోధుమ సమ్మేళనం లో ఉండి గుండె భాగం, పొట్ట భాగం పై తెలుపు రంగులో ఉంటుంది. ఆడ దేవాంగ పిల్లులు ఒకటి లేదా రెండు పిల్లలకు జన్మనిస్తాయి. చెట్ల చిటారు కొమ్మలపై జీవిస్తూ ఆకుల్ని, పురుగుల్ని తినే ఈ చిన్న జీవుల సగటు జీవితకాలం 12 నుండి 15 సంవత్సరాలు. 

## క్షీణ దశ
భారత దేశంలో కొన్ని గిరిజన జాతులవారు దేవాంగ పిల్లుల్లో అద్భుతమైన ఔషధ గుణాలున్నాయని, అద్భుత శక్తులున్నాయని విశ్వసిస్తారు. వీటి కళ్ళను క్షుద్ర విద్యలు ప్రదర్శించేవారు ఉపయోగిస్తారు. ఇటీవల కొంతమంది స్వార్ధ పరులు డబ్బు సంపాదన కోసం వీటిని గిరిజనులనుండి సేకరించి విదేశాలకు పెంపుడు జంతువులుగా 'లిల్లీపుట్స్' అనే పేరుతో అమ్ముకోవడం జరుగుతోంది. అందువల్ల దేవాంగ పిల్లుల జాతి కనుమరుగయ్యే ప్రమాదముందని ఆటవీశాఖవారు భావిస్తున్నారు. భారతీయ అటవీ చట్టం ప్రకారం వీటిని కలిగియుండటం, అమ్మడం నేరం. 

## లంకెలు
*http://threatenedtaxa.org/ZooPrintJournal/2009/February/o198826ii0965-71.pdf 
*http://www.nocturama.org/wp-content/uploads/2012/03/2004NekarisJayewardeneSlenderLorisSurveyJZoology.pdf
*https://web.archive.org/web/20131116002051/http://ricepulling.webs.com/apps/photos/album?albumid=8584499
వర్గం:క్షీరదాలు
ప్రపంచ ఆహార దినోత్సవం

ఆకలితో ఉన్నవారికి ముందు అన్నం పెట్టు,ఆ తర్వాత వేదం చెప్పు అంటారు స్వామి వివేకానంద.

ప్రపంచ ఆహార దినోత్సవాన్ని ప్రపంచవ్యాప్తంగా ప్రతి సంవత్సరం అక్టోబరు 16 తేదీన జరుపుకుంటారు. 1945 సంవత్సరం అక్టోబరు 16 న ఐక్యరాజ్యసమితి ఆహార, వ్యవసాయక సంస్థను (FAO) స్థాపించారు. దీనికి గుర్తుగా అక్టోబరు 16 తేదీని ప్రపంచ ఆహార దినోత్సవంగా నిర్ణయించారు. ఈ దినోత్సవాన్ని ప్రపంచ ఆహార కార్యక్రమంతో సహా ఆహార భద్రతకు సంబంధించిన అనేక ఇతర సంస్థలు విస్తృతంగా జరుపుకుంటున్నాయి. ఈ ప్రపంచ ఆహార దినోత్సవ కార్యక్రమాన్ని మొదటిసారి 1981 లో జరుపుకున్నారు. అప్పటి నుంచి ప్రతి సంవత్సరం ఈ దినోత్సవం రోజున ఆహార భద్రతకు సంబంధించిన ఒక్కో సందేశాన్నిస్తున్నారు. భారతదేశంలో, ఆహార భద్రత అనేది చాలా మంది పౌరులు చూస్తున్న నిజమైన సమస్య.  
 
*1981: Food comes first - ఆహారానికి తొలి ప్రాధాన్యత
*1982: Food comes first - ఆహారానికి తొలి ప్రాధాన్యత
*1983: Food security - ఆహార భద్రత
*1984: Women in agriculture - వ్యవసాయరంగంలో స్త్రీ
*1985: Rural poverty - గ్రామీణ పేదరికం
*1986: Fishermen and fishing communities జాలరి, జాలరుల సంఘాలు
*1987: Small farmers - సన్నకారు రైతులు
*1988: Rural youth - గ్రామీణ యువత
*1989: Food and the environment
*1990: Food for the future
*1991: Trees for life
*1992: Food and nutrition
*1993: Harvesting nature's diversity
*1994: Water for life
*1995: Food for all
*1996: Fighting hunger and malnutrition
*1997: Investing in food security
*1998: Women feed the world
*1999: Youth against hunger
*2000: A millennium free from hunger
*2001: Fight hunger to reduce poverty
*2002: Water: source of food security
*2003: Working together for an international alliance against hunger
*2004: Biodiversity for food security
*2005: Agriculture and intercultural dialogue
*2006: Investing in agriculture for food security
*2007: The right to food
*2008: World food security: the challenges of climate change and bioenergy
*2009: Achieving food security in times of crisis
*2010: United against hunger
*2011: Food prices - from crisis to stability
*2012: Agricultural cooperatives – key to feeding the world

## బయటి లింకులు
* Day Celebrations (Telugu) , దినోత్సవాలు ( సేకరణ )

వర్గం:దినోత్సవాలు
కొబ్బరినీరు

కొబ్బరి చెట్టుకు కాసిన యువ కొబ్బరికాయలలో నిల్వ ఉన్న స్వచ్ఛమైన ద్రవమును కొబ్బరి నీరు అంటారు. కొబ్బరి కాయలో కొబ్బరి బీజం తయారు కావడానికి సిద్ధమవుతున్న దశలో కొబ్బరినీరు ఎక్కువగా ఉంటుంది, ఈ దశలో ఉన్న కొబ్బరి కాయలోని నీరు మనిషికి బాగా ఉపయోగపడుతుంది. ఈ దశ దాటి అభివృద్ధి చెందుతున్న కొబ్బరికాయ లోపల వైపు కొబ్బరిపీచుకు అంటుకుని గట్టిగా కొబ్బరిచిప్ప తయారవుతుంది, నీరు రూపాంతరం చెందుతూ కొబ్బరి చిప్పకు లోపలి వైపున అంటుకుంటూ తెలుపు రంగుతో ఉన్న కొబ్బరి తయారవుతుంది.

## ప్రపంచ కొబ్బరి దినోత్సవం
ప్రతి సంవత్సరం సెప్టెంబరు 2న ప్రపంచ కొబ్బరి దినోత్సవం నిర్వహిస్తున్నారు.

## విపణిలో
కొబ్బరినీరు ఉన్న కొబ్బరికాయలు అన్ని ప్రాంతాలలో లభిస్తాయి. కొబ్బరినీరు ప్యాకెట్లలో, సీసాలలో కూడా భద్రపరచినవి కొన్ని ప్ర్రాంతాలలో మార్కెట్లోకి వచ్చాయి. 

## మూలాలు

వర్గం:పానీయాలు
వర్గం:ద్రవ పదార్థాలు
వర్గం:ఆహార పదార్థాలు
అమరపు సత్యనారాయణ

**అమరపు సత్యనారాయణ** (ఏప్రిల్ 12, 1936 - అక్టోబరు 20, 2011) రంగస్థల నటుడు. ఈయన "కలియుగ కృష్ణుడు" గా పేరొందాడు.

## జీవిత విశేషాలు
అమరపు సత్యనారాయణ  విజయనగరం జిల్లా, తెర్లాం మండలం, పాలవలస గ్రామంలో అప్పలనాయుడు, కన్నమ్మలకు 1937 ఏప్రిల్ 12 న జన్మించాడు. చిన్నతనంలో పాటలు, పద్యాలు గొంతెత్తి అందరూ వినెలా పాడేవారు. అతని కంఠ మాధుర్యాన్ని గుర్తించి పక్కి సత్యన్నారాయన అనే ఉపాధ్యాయుడు శిక్షణనిస్తే మంచి కచ్ళాఇంకారుడవుతాడని చేరదీసాడు. ఒకవైపు నాటకాల్లో అవకాశాలిస్తూ మరొకవైపు నోము సూర్యారావు వద్ద శిక్షణ యిప్పించాడు. 

పద్యం భావయుక్తంగా పాడటానికి సంగీతం చాలా అవసరమని అందులో శిక్షణ పొందాడు. శ్రావ్యమైన కంఠం, చూడచక్కని రూపం, భావాత్మక గానం ఆయనను అందరిలో మేటిగా నిలిపింది.  ఆయన ఏ పాత్ర ధరించవలసి వచ్చినా ఆహార్యం మొదలుకొని అన్ని విషయాలలో ప్రత్యేక శ్రద్ధ వహించేవాడు. నిండుతనం కోసం పరితపించేవాడు. 

అందువల్ల ఆయన పాత్రలకి ఆయనకు ప్రజాదరణ పెరిగింది. అమరపు సత్యనారాయణ అనేక పాత్రలు ధరించినా ఆయనకు కొన్ని పాత్రలతొ విడదీయరాని సంబంధం పెరిగింది. ముఖ్యంగా రామాంజనేయ యుద్ధంలో రాముడు, గయోపాఖ్యానం నాటకంలో కృష్ణుడు, అర్జునుడు, చింతామణి నాటకంలో బిల్వమంగళుడు పాత్రలు మంచి ఆదరణ పొందాయి.

## మరణం
2011, అక్టోబరు 20 న రాజాం లో కన్ను మూశాడు.

## అవార్డులు - రివార్డులు - సన్మానాలు
* 1960 లో ఆంధ్ర రాష్ట్ర పరిషత్ పోటీల్లో స్వర్ణ పతకం పొందాడు.
* 1965 లో పొద్దుటూరుకు చెందిన శ్రీ రాయన నాటక పరిషత్ వారిచే స్వర్ణ కిరీటం పొందాడు.
* రూర్కెలా లోని శ్రీ వెంకటేశ్వర ఫైనాంస్ సంస్థ 'నాటక కళా విశారదా అనే బిరుదుతో సత్కరించింది.
* అప్పటి గవర్నర్ పి.సి.అలెగ్జాండర్ చేతుల మీదుగా 'రాఘవ అవార్డు ' అందుకున్నాడు.
* అప్పటి సినీ నటులైన కాంతారావు, ధూళిపాళ, అల్లురామలింగయ్య, చంద్రమోహన్, రాజనాల వంటివారితో కలసి రంగస్థలంపై నటించాడు.
* గయోపాఖ్యానంలో అర్జునుడు, కర్ణసందేశంలో కర్ణుడు పాత్రల సంభాషనలు రికార్డులు తయారయ్యాయి.
* వృత్తి పరంగా రాజాం నందు కళాశాల ఉపన్యాసకులుగా పనిచేసి పదవీవిరమణ పొందినా జన హృదయాలలో శాశ్వతంగా నిలిచిపోయాడు.

## మూలాలు

## ఇతర లింకులు
* History of Amarapu Satyanrayana in the "eenadu sahityam"
* the 'padyalu' of Amarapu Satyanarayana in "Karna sandesam" 
* రాజాం ఉన్నత పాఠశాలలో విగ్రహావిష్కరణ

వర్గం:తెలుగు రంగస్థల నటులు
వర్గం:1936 జననాలు
వర్గం:2011 మరణాలు
వర్గం:శ్రీకాకుళం జిల్లా రంగస్థల నటులు
కెమెరామెన్ గంగతో రాంబాబు

***కెమెరామెన్ గంగతో రాంబాబు*** 2012 తెలుగు చలన చిత్రానికి రచన, దర్శకత్వం పూరి జగన్నాథ్. ఈ చలన చిత్రానికి ప్రధాన పాత్రదారులుగా పవన్ కళ్యాణ్, తమన్నా నటించారు. వీరు ఈ చిత్రంలో నటించడానికి 2012 మార్చి 14న ఓప్పుకున్నారు. ఈ చిత్ర చిత్రీకరణ 2012 జూన్ 15న ప్రారంభించింది. 2012 అక్టోబరు 18న 1600 పైగా తెరలలో ఈ చిత్రం విడుదలైంది.

## కథ
రాంబాబు (పవన్ కళ్యాణ్) మెకానిక్. అందరికి మంచి చేసే వ్యక్తి. అన్యాయాలను ఎదురించే దైర్యశాలి. ఇలాంటి వాడు మెకానిక్ గా కంటే జర్నలిస్టుగా అయితేనే కరెక్టని టీవీ చానల్ కెమెరామెన్ అయిన గంగ (తమన్నా) అతనికి జర్నలిస్టు జాబ్ ఇప్పిస్తుంది. మాజీ సీఎం జవహర్ నాయుడు (కోట శ్రీనివాసరావు) రాష్ట్రంలో అల్ల కల్లోలం కలిగించి ప్రభుత్వాన్ని పడగొట్టాలని, తాను అధికారంలోకి రావాలని కుట్రలు చేస్తుంటాడు. అతని కొడుకు రానా నాయుడు (ప్రకాష్ రాజ్) కూడా దుర్మార్గుడే. జవహర్ నాయుడు చేసి అన్యాయాలను, స్కాములను దశరథ్ అనే జర్నలిస్టు బయట పెట్టడానికి ప్రయత్నించడంతో రానా నాయుడు అతన్ని చంపేస్తాడు.

దశరత్ ను చంపింది రానా నాయుడే అనేది బహిరంగ రహస్యమే అయినా అతనికి భయపడి ఎవరూ బయట పెట్టరు. రాంబాబు ధైర్యంగా అతనితో నేరం ఒప్పించి అరెస్టు అయ్యేలా చేస్తాడు. కానీ రాజకీయ నాయకుల అండతో రానా నాయుడు బయటకు వస్తాడు. మీడియా అండతోనే సీఎంని అవుతా అంటూ రాంబాబుకు సవాల్ చేస్తాడు. అనంతరం రాజకీయాల్లోకి రావడానికి ప్లాన్ చేసుకుంటాడు. ఈ క్రమంలోనే రాంబాబు, రానా నాయుడు మధ్య వార్ మొదలవుతుంది. పొలిటికల్ మైలేజ్ కోసం రానా నాయుడు ఇరత రాష్టాల వాళ్లు ఆంధ్రప్రదేశ్ ఉండటానికి వీళ్లేదనే ఉద్యమం మొదలు పెడతాడు. పెద్ద ర్యాలీ చేస్తాడు.

రాంబాబు రంగంలోకి దిగి జనగనమన గీతం గురించి చెప్పి....భారతీయులంతా ఒక్కటే అని చాటి చెప్పి రానా నాయుడు ఉద్యమాన్ని నీరు కారుస్తాడు. రాజకీయాల్లో ఎలాగైనా నిలదొక్కుకోవాలనే దురాలోచనతో చివరకు తన తండ్రితో చివరి ప్రసంగం ఇప్పించి అతన్ని కూడా చంపేస్తాడు రానా నాయుడు. అలా తండ్రి మరణాన్ని తన రాజకీయాలకు ఉపయోగించుకుంటాడు. మరి రాంబాబు రానా నాయుడు దుర్మార్గాలను ఎలా చెక్ పెట్టాడు అనేది క్లైమాక్స్.

## తారాగణం
*పవన్ కళ్యాణ్ - రాంబాబు
*తమన్నా - గంగ
*ప్రకాష్ రాజ్ - రాణా ప్రతాప్ నాయుడు
*గాబ్రియేలా బెర్టాంటే - స్మిత
*బ్రహ్మానందం
*కోట శ్రీనివాసరావు - జవహార్ నాయుడు
*నాజర్ - చంద్ర శేఖర్ రెడ్డి, ఆంధ్రప్రదేశ్ ముఖ్యమంత్రి
*ఆలీ
*తనికెళ్ళ భరణి
*ధర్మవరపు సుబ్రహ్మణ్యం
*స‌య్యద్ సోహైల్

## పాటలు

వర్గం:పవన్ కళ్యాణ్ నటించిన సినిమాలు
వర్గం:పూరి జగన్నాథ్ చిత్రాలు
వర్గం:2012 తెలుగు సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
నాటడం

**నాటడం** అనేది విత్తనాలను పెంచటం యొక్క ప్రక్రియ.

## విత్తనాలను చల్లడం ద్వారా పండించేవి
రాగులు, సజ్జలు, జొన్నలు, ఆరిక, కొర్ర మొదలగున్నవి విత్తనాలను చల్లడం ద్వారా పంటను పండిస్తారు.

## నారు కోసం విత్తనాలను చల్లేవి
వరి (వడ్లు), మిరప, టమోటా, వంగ మొదలగున్నవి నారు కోసం విత్తనాలను చల్లుతారు.

## విత్తనాలను కొద్ది లోపలికి విత్తేవి
మినుము, శనగలు, వేరుశనగలు, కందులు మొదలగునవి పంట క్షేత్రంలో కొద్ది లోపలికి విత్తుతారు.

## విత్తనాలను మరింత లోపలికి విత్తేవి
పత్తి, మొక్కజొన్న, పొద్దుతిరుగుడు వంటి విత్తనాలను భూమి లోపల విత్తేటప్పుడు కొద్దిగా నీరు పోసి మృదువుగా చేతి వేలుతో నొక్కుతారు. 

## విత్తనాలను గుంత తీసి నాటేవి
మామిడి ముట్టెలు, కొబ్బరి కాయలు మొదలగునవి గుంత తీసి నాటుతారు.

## పైనే నాటే మొక్కలు

## గుంత తీసి నాటే మొక్కలు

## ఇవి కూడా చూడండి
విత్తనశుద్ధి

విత్తనోత్పత్తి

## బయటి లింకులు

వర్గం:విత్తనాలు
మరులమాతంగి

మరుల మాతంగి అనేది అస్టరెసీ (Asteraceae) కుటుంబానికి చెందిన చిన్న చెట్టు. దీని శాస్త్రీయ నామం క్సాంధియం స్ట్రుమేరియమ్ (Xanthium strumarium). ఆంగ్లంలో దీన్ని రఫ్ కాకిల్బర్, క్లాట్బర్, కామన్ కాకిల్బర్, లార్జ్ కాకిల్బర్, వూల్గారీ బర్ అని అంటారు. అద్భుత ఔషధ గుణాలున్న ఈ మొక్కను దక్షిణ ఆసియా, చైనా దేశాల్లో సంప్రదాయ వైద్యంలో వాడుదురు . మరుల మాతంగి పెంపుడు జంతువులకు, పశువులకు హాని చేసే మొక్క. తమిళనాడు కొయంబత్తూరు మండలం ఉన్న సిరువాణి అడవుల్లో నివసించే మదుగ్గులు, పొంతాటులు, యాత్రియులు వంటి గిరిజన తెగలు మరులమాతంగి వేరు కషాయాన్ని నిద్రలేమికి వాడుదురు . వీటి గింజల నుండి తీసిన నూనెను నొప్పులకు వాడుదురు . అదిలాబాద్ జిల్లా నిర్మల్ డివిజన్ లో ఉండే గిరిజనులు వీటి వేరు నుండి తీసిన రసాన్ని ధరాయడ్ గ్రంథి వాపుపై పూస్తారు.  కేన్సర్, క్షయ, దెబ్బలు, తలనొప్పి, మలేరియా, కీళ్ళనొప్పులు వంటి వ్యాధులను నయం చేసే గుణాలు మరులమాతంగికి ఉన్నాయి . 

## మూలాలు

## లంకెలు
*http://www.hort.purdue.edu/newcrop/CropFactSheets/xanthium.html
*http://en.wikipedia.org/wiki/Xanthium_strumarium
*http://www.flowersofindia.net/catalog/slides/Common Cocklebur.html

## Gallery

File:Xanthium strumarium 000.jpg|Fruit
File:Xanthium strumarium 001.jpg|Leaves
File:Cocklebur Seedling West Texas 2003.jpg|Seedling


వర్గం: వృక్ష శాస్త్రము
వర్గం: ఔషధ మొక్కలు
కవాతు

కవాతును కవాత్ అని కూడా అంటారు. కవాతును హిందీలో పథ్ సంచలన్, ఆంగ్లంలో రూట్ మార్చి అంటారు. కవాతు అంటే పథములో సంయుక్తంగా కదలటం. ఒక ప్రత్యేక సందర్భంలో అనేక మంది ఒకే ఉద్దేశంతో ఈ కవాత్ ను నిర్వహిస్తారు. ఈ కవాతును నిర్వహించడం ద్వారా ప్రజలకు లేదా సంబంధికులకు ఒక సందేశాన్ని అందిస్తారు.

## RSS పథ్ సంచలన్
రాష్ట్రీయ స్వయంసేవక్ సంఘ్ వారు చేసే పథ్ సంచలన్ చాలా ప్రముఖమైనది, ప్రసిద్ధి చెందినది. ఈ పథ్ సంచలన్ లో పాల్గొనే వారు కొన్ని నియమాలను పాటించవలసి ఉంటుంది. తెల్లచొక్కా (పొడుగు చేతులు), కాకీనికరు (సంఘ్ నికరు), సంఘ్ వారు ఇచ్చే నల్లటోపి, సంఘ్ వారు ఇచ్చే బ్రౌన్ బెల్ట్, నలుపు రంగు షూ (పదవేస్),, దండ (భుజం ఎత్తు ఉండే చక్కని వెదురు కర్ర) మొదలగునవి పథ్ సంచలన్ యొక్క డ్రస్ కోడ్. పథ్ సంచలన్ చేసేటప్పుడు వాయించే వాద్యనాదాన్ని ఘోష్ నాదం అంటారు. ఆనక్, ప్రణవ, వంశీ, శంఖ, జలరి నాదం మొదలగునవి ఘోష్ నాదంలో ఉపయోగించే వాద్య పరికరాలు. పథ్ సంచలన్ లో ఉపయోగించే జెండాను భగవాధ్వజం అంటారు.

వర్గం:సైన్యము
ప్రియా రాయ్

thumb|ప్రియా రాయ్
**ప్రియా రాయ్** భారతీయ సంతతికి చెందిన అమెరికన్ నీలి చిత్రాల సుప్రసిద్ధ నటి. ఈమెను ప్రియా అంజలి రాయ్, ప్రియా రాయ్ అంజలి అని కూడా పిలుస్తారు. ఈమె న్యూఢిల్లీ నగరంలో 1977 డిసెంబరు 25 న జన్మించింది. రెండవ సంవత్సర వయసులోనే న్యూఢిల్లీ నుండి అమెరికాకు పయనమయిన ఈమె మిన్నిపొలీస్ నగర సమీపంలో ఉన్న ఉప పట్టాణాల్లోనే బాల్యం సాగింది. అరిజోనా రాష్ట్ర విశ్వవిద్యాలయంలో చదివింది. ప్రియ 1998 లో నీలి చిత్రాల్లో ప్రవేశించింది. అంతకు ముందు మోడలింగ్ లో చేసి తర్వాత 12 సంవత్సరాలు డాన్సర్ గా చేసింది.

ప్రియ 2009 లో "ఛీర్ లీడర్స్" అనే సినిమాలో స్త్రీల సామూహిక సంభోగ సన్నివేశం (Group sex scene) లో నేరుగా పాల్గొన్నందుకు ప్రతిష్ఠాత్మక ఎ.వి.యన్ (AVN) అవార్డును గెల్చుకుంది. ఛీర్ లీడర్స్ సినిమాలో ఈమె జెస్సీ జేన్, టామీ గన్, మెంఫిస్ మన్రో, అలెక్సిస్ టెక్సాస్ వంటి సుప్రసిద్ధ నటీ నటులతో చేసింది. ప్రస్తుతం ప్రియా రాయ్ తన ఎక్కువ సమయాన్ని వ్యక్తిగత వెబ్ సైట్ అయిన http://www.priyaanjalirai.com/తో గడుపుతోంది.

## ఇతర భారతీయ శృంగార తారలు
సన్నీ లియోన్, ఏంజిలా దేవి, నదియా నైస్, జాజ్మిన్ చౌదరి, సహారా నైట్, అంజలి కారా, అభిలాష, ప్రతిభ, షకీల, యున్ని మారీ, రేష్మ, దేవిక, సింధు, కుంతాజ్, హీనా రెహ్మాన్

## లంకెలు
*http://en.wikipedia.org/wiki/Priya_Rai
*http://www.babesaround.com/models/Priya-Rai.html
*http://www.nurglesnymphs.com/pornstars/priya-rai.html

వర్గం:నీలి సినిమా నటీమణులు
వర్గం:భారతీయ సినిమా నటీమణులు
వర్గం:1977 జననాలు
వర్గం:శృంగార తారలు
త్రిపురనేని శ్రీనివాస్

**త్రిపురనేని శ్రీనివాస్** సాహితీ కారుడు, కవి. అతను ఎన్నో తెలుగు పత్రికల్లో సంపాదకత్వ బాధ్యతలు నిర్వహించాడు.
## జీవిత విశేషాలు
అతను  **అజంత** కలం పేరుతో సుపరిచితుడైన  పీ వీ శాస్త్రి గారి కవితా సంకలనాన్ని 1993 లో "స్వప్నలిపి"  అనే పుస్తకంగా కవిత్వం ప్రచురణల ద్వారా వెలుగులోకి తెచ్చాడు. ఈ కవితా సంకలనం 1997 లో సాహిత్యఅకాడమీ కవిత్వ పురస్కారం అందుకుంది. అతను ఆంధ్రజ్యోతి ఆదివారం అనుబంధం ఇన్‌ఛార్జిగా కూడా పనిచేసాడు. అస్తిత్వవాద ఉద్యమాల పొద్దు పొడుపు కాలంలో ఆయన ఒక పాత్రికేయుడిగా ఎనలేని మేలు చేశాడు. దళిత, మైనారిటీ వాదాల సాహిత్య ప్రక్రియలకి పత్రికలో అత్యధిక పాధాన్యం కల్పించాడు.  శ్రీనివాస్‌ కేవలం కవి మాత్రమే కాదు క్రాంతదర్శి, తిరుగుబాటుదారు కనుకనే అది సాధ్యమయింది. 

అతను కవిత్వమొక తీరని దాహమన్న వాక్యానికి‌ నిలువెత్తు నిదర్శనంగా జీవించాడు. ఉద్యమం నుంచి బయటికి వచ్చిన తర్వాత కవిత్వరచనకి, పాత్రికేయ వృత్తికి మాత్రమే పరిమితం కాలేదు. పలువురు కొత్త కవులను ప్రోత్సహించసాగారు. 1989లో త్రిపురనేని శ్రీనివాస్‌ ‘రహస్యోద్యమం’  పుస్తకాన్ని రాసాడు. పదునైన పదజాలం, కొత్తవైన ప్రతీకలతో నవనవమనే అనుభవ కవిత్వంతో అబ్బురపరిచారు. ఆనాటి యువకవులను ప్రభావితం చేశాడు. వేగుంట మోహనప్రసాద్‌ ఆంగ్లానువాదంతో ఉభయ భాషల్లో ‘రహస్యో ద్యమం’ ప్రచురించాడు. 

1996 ఆగస్టు 17. హైదరాబాద్‌ లోయర్‌ టాంక్‌ బండ్‌ రోడ్డు ప్రమాదంలో శ్రీనివాస్‌ చనిపోయారు. అప్పటికి ఆయన వయస్సు 33 సంవత్సరాలు.

## ప్రచురణలు
1990 నుంచి 95 వరకు అయిదేళ్లలో అతను. పద్నాలుగు పుస్తకాలు రాసాడు. అనేక కవిత్వాలను ప్రచురించాడు.
# క్రితం తర్వాత... ఆరుగురు యువ కవుల సంయుక్త కవిత 
# యెక్కడైనా యిక్కడే... ప్రీతిష్‌నంది కవిత్వానువాదం, త్రిపురనేని శ్రీనివాస్‌ 
# 19 కవితలు... గాలి నాసరరెడ్డి 
# ఒఖడే... స్మైల్‌ 
# బతికిన క్షణాలు... వేగుంట మోహనప్రసాద్‌ 
# ఇక ఈ క్షణం... నీలిమా గోపీచంద్‌ 
# ఫోర్త్‌ పర్సన్‌ సింగులర్‌... గుడిహాళం రఘునాథం 
# బాధలూ- సందర్భాలూ... త్రిపుర 
# గురిచూసి పాడే పాట...స్త్రీ వాద కవితలు
# ఎన్నెలో ఎన్నెలో... రావిశాస్త్రి కవిత్వం 
# . పుట్టుమచ్చ... ఖాదర్‌ మొహియుద్దీన్‌ 
# మరోవైపు... దేశ దేశాల కవిత్వానువాదం, త్రిపురనేని శ్రీనివాస్‌ 
# స్వప్నలిపి...అజంతా 
# చిక్కనవుతున్న పాట... దళిత కవిత్వం.

## మూలాలు

## బాహ్య లంకెలు
* 
* * https://sakalalokam.files.wordpress.com/2015/09/2015_08_17-trisree-meeda-namaadi.jpg

వర్గం:సాహితీకారులు
వర్గం:తెలుగు కవులు
వర్గం:తెలుగు రచయితలు
పోలీసు అమరవీరుల సంస్మరణ దినోత్సవం

పోలీసు అమరవీరుల సంస్మరణ దినం ప్రతి సంవత్సరం అక్టోబరు 21న జరుపుకుంటారు. భారత్-చైనా సరిహద్దుల్లోని ఆక్సయ్ చిన్ ప్రాంతంలో 16 వేల అడుగుల ఎత్తున రక్తం గడ్డకట్టే మంచు పర్వతాల మధ్యన ఉన్న వేడి నీటిబుగ్గ (హాట్ స్ప్రింగ్స్) అమర జవానుల త్యాగాలకు ప్రతీకగా మన మధ్య నిలిచి ఉంది. దేశవ్యాప్తంగా విధినిర్వహణలో అసువులుబాసిన పోలీసులను స్మరిస్తూ, ప్రతి ఏడాది అక్టోబరు 21న **పోలీసు అమరవీరుల సంస్మరణ దినం** గా పాటించడం ఈ పవిత్ర స్థలం నుంచే ఆరంభమైంది. మిలటరీ ఎత్తుగడలకు చైనా సరిహద్దులోని భారత భూభాలైన లడఖ్, సియాచిన్ ప్రాంతాలు కీలకమైనవి. సరిహద్దు భద్రతాదళం, ఇండో-టిబెటన్ బోర్డర్ పోలీస్ వంటి ప్రత్యేక భద్రతాదళాలు ఏర్పడక ముందు సరిహద్దులను రక్షించే బాధ్యతను కేంద్ర రిజర్వు పోలీస్ ఫోర్స్ (CRPF) బలగాలు నిర్వర్తించేవి. 1959 అక్టోబరు 21న డీఎస్పీ కరమ్ సింగ్ నేతృత్వంలో పంజాబ్ కు చెందిన 21 మంది సభ్యుల బృందం సరిహద్దుల్లో విధులు నిర్వర్తిస్తుండగా, చైనా రక్షణ బలగాలు సియాచెన్ భూభాగాన్ని ఆక్రమించేందుకు ప్రయత్నించడంతో సీఆర్పీఎఫ్ దళం హాట్ స్ప్రింగ్స్ ప్రాంతంలో దీటుగా ఎదురొడ్డి పోరాడింది. ఆ పోరాటంలో పది మంది భారత జవాన్లు ప్రాణాలను కోల్పోయారు. హాట్ స్ప్రింగ్స్ అంటే వేడి నీటిబుగ్గ అని అర్థం. కానీ భారత జవాన్ల రక్తంతో తడిచిన హాట్ స్ప్రింగ్స్ నెత్తుటి బుగ్గగా మారి పవిత్రస్థలంగా రూపు దిద్దుకుంది. ప్రతి ఏడాదీ అన్ని రాష్ట్రాల పోలీసులతో కూడిన బృందం ఈ పవిత్ర స్థలాన్ని సందర్శించి నివాళులు అర్పించడం ఆనవాయితీ.

## ఇవి కూడా చూడండి
పోలీస్

## బయటి లింకులు

## మూలాలు
సాక్షి దిన పత్రిక - 2012 అక్టోబరు 21

వర్గం:స్మారక దినోత్సవాలు
బ్రిటిషు (అయోమయ నివృత్తి)

**బ్రిటిష్** అనే పదం యునైటెడ్ కింగ్ డమ్ లేదా గ్రేట్ బ్రిటన్ యొక్క ద్వీపం, దాని ప్రజలతో పాటు వివిధ విశేషణాలను సూచిస్తుంది.
* బ్రిటిష్ రాజ్
* బ్రిటీష్ సామ్రాజ్యం
* బ్రిటిష్‌ కౌన్సిల్
* బ్రిటిష్ కాలము ముందు ఆంధ్రదేశము లో ఆచారములు
ద్వీప దేశం

**ద్వీప దేశం, అనేది** దేశ ప్రాథమిక భూభాగం ఒకటి లేదా ఎక్కువ దీవులు లేదా ద్వీప భాగాలను కలిగి ఉంటుంది. ద్వీపదేశాన్ని ఆంగ్లంలో ఐలాండ్ కంట్రీ (Island country) అంటారు. 2011 నాటికి 193 ఐక్యరాజ్య సభ్య దేశాలలో సుమారు 25 శాతం అనగా 47 ద్వీప దేశాలు ఉన్నాయి.

## ఇవి కూడా చూడండి

* దేశాల జాబితా – దీవుల దేశాలు - 
* ద్వీపకల్పం
* భూపరివేష్టిత దేశం

## మూలాలు

## బయటి లింకులు


వర్గం:భౌగోళికం

zh-classical:島國
zh-yue:島國
నోవక్ జకోవిచ్

**నోవక్ జొకోవిక్** (**Novak Djokovic**) (సెర్బియన్|Новак Ђоковић) సెర్బియా దేశానికి చెందిన. ఇతడు 1987, మే 22 వ తేదీన సెర్బియా లోని బెల్ గ్రేడ్ లో జన్మించాడు. 390 వారాల పాటు ప్రపంచ నెంబరు వన్‌గా నిలిచి రికార్డు సృష్టించాడు. టెన్నిస్ క్రీడా ప్రపంచంలో అత్యుత్తమ ఆటగాడిగా జొకోవిచ్ పరిగణించబడుతున్నాడు.

ఇతడు ఇప్పటి వరకు 24 గ్రాండ్‌స్లాం టెన్నిస్ టైటిళ్ళను కైవసం చేసుకొన్నాడు. అందులో ఆస్ట్రేలియన్ ఓపెన్ టెన్నిస్ టైటిళ్ళను 10 సార్లు, వింబుల్డన్ టెన్నిస్ టైటిళ్ళను 7 సార్లు, అమెరికన్ ఓపెన్ టెన్నిస్ టైటిళ్ళను 4, ఫ్రెంచ్ ఓపెన్ 3 సార్లు సాధించాడు.

## బాల్యం
నోవక్ జోకోవిక్ సెర్బియా లోని బెల్ గ్రేడ్ లో 1987 మే 22 న జన్మించాడు.

నోవక్ జోకోవిక్ తన నాలగవ ఏట నుండి టెన్నిస్ ఆట ఆడటం మొదలు పెట్టాడు. తన తల్లిదండ్రులు అతనికి టెన్నిస్ రాకెట్ బహుమతిగా ఇవ్వటంతో అతని ఆసక్తికి బీజం పడింది.

## సాధించిన గ్రాండ్‌స్లాం టైటిళ్ళు

## మూలాలు


## మరింత చదవడానికి
* 
* 
* 

## బాహ్య లింకులు

* అధికారిక వెబ్‌సైట్
* 
* 
* 

వర్గం:1987 జననాలు
వర్గం:టెన్నిస్ క్రీడాకారులు
వర్గం:సెర్బియా క్రీడాకారులు
వర్గం:గ్రాండ్‌స్లామ్ టెన్నిస్ విజేతలు
వర్గం:జీవిస్తున్న ప్రజలు
వర్గం:వింబుల్డన్ క్రీడాకారులు
నృత్యరూపకల్పన

thumb|భారతీయ నృత్య రూపకల్పన
నృత్యరూపకల్పనను ఆంగ్లంలో కోరియోగ్రఫీ అంటారు. కోరియోగ్రఫీ అనేది సన్నివేశాలకు సంబంధించిన కదలికలను రూపకల్పన చేసే ఒక కళ. ఇది చలనం, రూపం లేదా రెండింటికి సంబంధించిన కళగా పేర్కొనవచ్చు. కోరియోగ్రఫీ స్వయంగా నృత్యాన్ని రూపకల్పన చేసుకోవడాన్ని కూడా సూచిస్తుంది. ఈ కొరియోగ్రఫీ అనే పదం వృత్తాకార నృత్యం, రచన అనే అర్ధాలనిచ్చే గ్రీకు పదాల నుండి ఉద్భవించింది, సాహిత్యపరంగా దీని అర్థం నృత్య రచన. నృత్య రూపకర్త నృత్యరూపకల్పన యొక్క కళను సాధన చేయుట ద్వారా నృత్యరూపకాలను సృష్టిస్తాడు. ఈ కొరియోగ్రఫీ అనే పదం మొదటిసారి 1950 లో అమెరికన్ ఇంగ్లీష్ నిఘంటువులో కనిపించింది, కొరియోగ్రాఫర్ అనే పదం మొదటిసారి 1936 లో On Your Toes అనే బహిరంగ ప్రదర్శన ఇచ్చిన George Balanchine ని వరించింది. దీనికి ముందు వేదిక, చిత్రాలలో నృత్యరూపకల్పనను సూచించేందుకు పదబంధాలుగా బృంద ప్రదర్శన by, నృత్య ప్రదర్శన by, లేదా సాధారణంగా నృత్యాలు by వంటి పదాలతో కొరియోగ్రాఫర్‍ను సూచించేవారు.

## ఇవి కూడా చూడండి
కొరియోగ్రాఫర్

సమకాలీకరించబడిన ఈత

## బయటి లింకులు

వర్గం:కోరియోగ్రఫీ
నృత్య దర్శకులు

thumb|నృత్య దర్శకుల దర్శకత్వం ప్రకారం భారతీయ నృత్య రూపకల్పన
నృత్య దర్శకులను ఆంగ్లంలో కొరియోగ్రాఫర్స్ అంటారు. నృత్యరూపకల్పనను రూపొందించే వారిని నృత్య దర్శకులు అంటారు. నృత్యరూపకల్పన కొన్నిసార్లు నృత్య సంకేతాలను వ్యక్తపరచే ఆకృతిని కూడా సూచిస్తుంది. నృత్యదర్శకుడు నాట్యములకు ఒక రూపు తేస్తాడు. నృత్య కొరియోగ్రఫీ కొన్నిసార్లు నృత్యకూర్పుగా పిలవబడుతుంది. నృత్యదర్శకుడు లయ, ఉచ్చారణ, నేపథ్యం వంటి అనేక కోణాలకు సంబంధించిన వైవిధ్యమైన అనేక విషయాలను దృష్టిలో ఉంచుకొని నృత్యరూపకాన్ని కూర్చుతాడు. ఇతను నృత్యరూపక ప్రక్రియను వినూత్న ఆలోచనలతో అభివృద్ధి పరచడం జరుగుతుంది. నృత్య దర్శకుడు నృత్యరూపకాన్ని ఒక వేదికపై పదర్శన ఇవ్వడానికి రూపొందిస్తాడు. ఇతను నృత్యాన్ని పరిస్థితులను బట్టి, అవసరాన్ని బట్టి జాజ్ నృత్యం, హిప్ హాప్ నృత్యం, సమకాలీన నృత్యం, జానపద నృత్యం, మత సంబంధమైన నృత్యాలను రూపొందిస్తాడు.

## ఇవి కూడా చూడండి

* కోరియోగ్రఫీ
* నృత్యంలో భారతీయ మహిళల జాబితా
* కళ్యాణ్
* కృతి మహేష్

## బయటి లింకులు
వర్గం:నృత్యదర్శకులు
శ్రీ విజయేశ్వరీదేవి

కరుణామయి శ్రీ విజయేశ్వరీదేవి ఆంధ్రప్రదేశ్ నెల్లూరుజిల్లా పెంచలకోనలో ఉన్న శ్రీ మాతృదేవి విశ్వశాంతి ఆశ్రమం నిర్వాహకురాలు. ఈ అమ్మవారి జన్మదినం నవరాత్రి ఉత్సవాల చివరి రోజైన విజయదశమి. ఈ విజయేశ్వరీదేవి అమ్మవారి ప్రవచనాలు, భక్తి గీతాలు దేశ, విదేశాలలో బాగా ప్రాచుర్యం పొందాయి.

## చిత్రమాలిక

File:Bharat_mata_Temple_at_Sri_Matrudevi__Asramam_(6).JPG
File:Bharat_mata_Temple_at_Sri_Matrudevi_Viswasanthi_Asramam_(7).JPG
File:Bharat_mata_Temple_at_Sri_Matrudevi_Viswasanthi_Asramam_(8).JPG
File:Karunamayi_Water_Plant.JPG
File:Sri_Matrudevi_Viswasanthi_Asramam_(1).JPG
File:Sri_Matrudevi_Viswasanthi_Asramam_(2).JPG
File:Sri_Matrudevi_Viswasanthi_Asramam_(3).JPG
File:Sri_Matrudevi_Viswasanthi_Asramam_(4).JPG
File:Sri_Matrudevi_Viswasanthi_Asramam_(5).JPG
File:Sri_Matrudevi_Viswasanthi_Asramam_(9).JPG
File:Sri_Matrudevi_Viswasanthi_Asramam_(10).JPG


## ఇవి కూడా చూడండి

## బయటి లింకులు
*karunamayi.org 

వర్గం:ఆశ్రమాలు
వర్గం:జీవిస్తున్న ప్రజలు
వర్గం:నెల్లూరు జిల్లా ఆధ్యాత్మిక వ్యక్తులు
స్టాక్ ఎక్స్చేంజ్

[thumb|[భారతదేశ జాతీయ స్టాక్ ఎక్స్ఛేంజ్, ముంబాయ్]]

**స్టాక్ ఎక్స్చేంజ్** స్టాక్ మధ్యవర్తులకు, వ్యాపారులకు సంబంధించిన వాణిజ్య నిల్వలు, బాండ్లు, భద్రతలకు సంబంధించిన సేవలను అందించే మార్పిడి ఒక రూపం. స్టాక్ ఎక్స్చేంజ్‍లు సెక్యూరిటీలు, ఇతర ఆర్థిక సాధనాల మూలధన ఈవెంట్స్ ఇష్యూ, విముక్తి కొరకు కూడా సౌకర్యాలను అందిస్తుంది, దీనితో పాటు డివిడెండ్, రాబడి చెల్లింపులు చేస్తుంది. స్టాక్ ఎక్స్చేంజ్‍లో నమోదైన సెక్యూరిటీస్‍గా సంస్థల చేత జారీ చేయబడిన వాటాలు, యూనిట్ ట్రస్ట్స్, డెరివెటివ్స్ (ఉత్పన్నాలు), నిల్వచేయబడిన పెట్టుబడి ఉత్పత్తులు, బాండ్లు ఉన్నాయి.

## ప్రధాన స్టాక్ ఎక్సేంజ్‍లు
ప్రధాన స్టాక్ ఎక్స్ఛేంజ్‍లలో: 2011 డిసెంబరు 31 నాటి ప్రకారం

## చిత్రమాలిక

File:Nasdaq 4.jpg|NASDAQ మొట్టమొదటి ఎలక్ట్రానిక్ స్టాక్ ఎక్స్చేంజ్.
File:Vereinigte Ostindische Compagnie bond - Middelburg - Amsterdam - 1622.jpg|డచ్ ఈస్ట్ ఇండియా కంపెనీ 1623 నవంబరు 7 తేదిన 2,400 ఫ్లోరిన్స్ విలువ గల మొత్తం కోసం జారీ చేయబడిన బాండ్.


## ఇవి కూడా చూడండి

* భారతదేశ జాతీయ స్టాక్ ఎక్స్ఛేంజ్
* బాంబే స్టాక్ ఎక్స్ఛేంజ్

## మూలాలు

## ఇవి కూడా చూడండి

* స్టాక్ మార్కెట్
* షేర్ మార్కెట్ పేరుతో మోసాలు

వర్గం:కోశవిధానం
వర్గం:స్టాక్ మార్కెట్
వర్గం:ఆర్థిక శాస్త్రము
వర్గం:ఆర్థిక సంస్థలు
వర్గం:స్టాక్ ఎక్స్చేంజ్
మార్కీస్ దే బుస్సీ

18వ శతాబ్దపు దక్షిణ భారతదేశ చరిత్రలో **బుస్సీ**గా ప్రసిద్ధి చెందిన **మార్కీస్ దే బుస్సీ-కాస్తెల్నూ** (Marquis de Bussy-Castelnau) ఫ్రెంచి సైనికాధికారి. 1783 నుండి 1785 వరకు ఫ్రెంచి వలస స్థావరమైన పాండిచ్చేరి గవర్నరు జనరలుగా పనిచేశాడు. బుస్సీ అసలు పేరు చార్లెస్ జోసెఫ్ పతిత్సీ (Charles Joseph Patissier). మార్కీస్ దే బుస్సీ, పానగల్ రాజా, డచ్చెస్ ఆఫ్ విండసర్ లలాగా వంశపారంపర్యంగా కలిగిన నామప్రశస్తమే.

ఈస్టిండీసులో జోసెఫ్ ఫ్రాంషోయిస్ డూప్లే ఆధ్వర్యంలో అసాధారణ కార్యనిర్వహణ చేసి *ఆర్డర్ ఆఫ్ సెయింట్ లూయి* అందుకున్నాడు. 1748లో బ్రిటీషు వారి నుండి పాండిచ్చేరి తిరిగి చేజిక్కించుకోవటానికి దోహదం చేశాడు. ఈ కృషికిగానూ ఈయన గుడ్‌హోప్ అగ్రము ఆవల ఉన్న ఫ్రెంచి సేనలన్నింటికి సైన్యాధ్యక్షునిగా నియమించబడ్డాడు. అమెరికా స్వాతంత్ర్యోద్యమంలో భాగంగా జరిగిన ఇండియన్ దాడులలో పియర్ ఆంధ్రే దె సఫ్రెన్ తో తన కార్యకలాపాలను సమన్వయపరచుకొని సంఖ్యాబలం కలిగిన బ్రిటీషు సేనలపై సమర్ధవంతగా పోరాడాడు.

బొబ్బిలి పాలకులపై జరిగిన పోరాటంలో చేసిన సహాయానికి కృతజ్ఞతతో విజయనగరం రాజు పూసపాటి పెద విజయరామరాజు బుస్సీకి యానాం ప్రాంతాన్ని బహూకరించాడు. 1750లో బుస్సీ తన సైనికబృందంతో హైదరాబాదులో స్థావరం ఏర్పరచుకొని ఉన్నప్పుడు, అనేకమంది సైనికులు మశూచి బారినపడి మరణించారు. ఆర్థిక ఇబ్బందులతో కొట్టమిట్టాడుతున్న బుస్సీకి విజయనగరం రాజు విజయరామరాజు ఆర్థిక సహాయంతో పాటు, తన సైనికదళాన్ని పునర్మించేందుకు సహాయం చేశాడు.

## కర్ణాటక యుద్ధాలు
1753లో, దక్కన్ సుబేదారు సలాబత్ జంగ్, సుబాలో ఫ్రెంచి సేనల పోషణ నిమిత్తం, వారి సహాయానికి ప్రతిఫలంగా సాలీనా రెండు లక్షల ఆదాయం కల చికాకోలు, ఏలూరు, రాజమండ్రి పరగణాలను బుస్సీ ధారాదత్తం చేస్తూ ఫర్వానా జారీచేశాడు. బుస్సీ పది లక్షల ఆదాయం కలిగిన దక్కన్ సుబాలో అధికారం నిలబెట్టుకొనేందుకు సహాయపడ్డాడు. ఔరాంగాబాదులో ఫ్రెంచి, సలాబత్ జంగుకు మధ్య కుదిరిన ఈ ఒప్పందంపై సలాబత్ జంగ్ యొక్క సయిద్ లష్కర్ యొక్క సంతకం చేశాడు. బుస్సీ, డూప్లే యొక్క కీలక అనుయాయి. ఉత్తర సర్కారులు, కోరమండల్ తీరం వెంటా ఫ్రెంచి కార్యకలాపాలను విస్తరించండంలో విశేషపాత్ర పోషించాడు. మైసూరుకు చెందిన హైదర్ అలీ కూడా ఈయన నేతృత్వంలో కొన్నాళ్ళు ఉన్నాడు.

1756లో బుస్సీ రాజమండ్రిని సందర్శించాడు. రాజమండ్రి వద్ద విజయరామరాజు ఎదురువెళ్ళి బుస్సీకి ఘనంగా స్వాగతం పలికాడు. విజయనగరం రాజులకు బొబ్బిలి పాలకులకు వచ్చిన భేదాభిప్రాయలు 1757, జనవరి 23న బొబ్బిలి యుద్ధానికి దారితీసాయి. ఆ యుద్ధంలో విజయరామరాజు పక్షాన బుస్సీ యుద్ధంచేశాడు. యుద్ధంలో బొబ్బిలి కోట పూర్తిగా నేలమట్టమైంది. అనేకమంది బొబ్బిలి సైనికులు మరణించారు. యానాంలో ఇప్పటికీ బుస్సీ పేరు మీద ఒక వీధి ఉంది.

### మొఘల్ చక్రవర్తి రెండవ ఆలంగీరుతో సంబంధాలు
1755లో కొత్తగా ఢిల్లీ సింహాసనాన్ని అధిష్టించిన మొగల్ చక్రవర్తి రెండవ ఆలంగీరు, మరాఠా సేనలను అణచివేయటానికి ఫ్రెంచి సేనల సహాయాన్ని అర్ధిస్తూ బుస్సీకి ఒక లేఖ వ్రాశాడు. ఆ లేఖలో ఆలంగీరు వెయ్యి మంది ఫ్రెంచి సైనికదళాన్ని పంపించేందుకు వీలౌతుందా? అని కోరాడు. ప్రత్యుపకారంగా ఫ్రెంచి సేనల పోషణార్ధం పెద్దమొత్తం ముట్టజెబుతానని మాటిచ్చాడు. అంతేకాక కర్ణాటక యుద్ధాల గొడవలను ఫ్రెంచి ఈస్టిండియా కంపెనీకి అనుకూలంగా పరిష్కరిస్తానని చెప్పాడు.

బుస్సీ, డూప్లే యొక్క చివరి సవతి కూతురైన మరీని 1754 మార్చిలో వివాహం చేసుకున్నాడు. వీరి ఏకైక సంతానమైన కూతురు 1759లో పారిస్లో మరణించింది. బుస్సీ 1785లో పాండిచ్చేరిలో మరణించాడు.

## మూలాలు

వర్గం:1718 జననాలు
వర్గం:1795 మరణాలు
వర్గం:యానాం
వర్గం:ఆంధ్రప్రదేశ్ చరిత్ర
వర్గం:భారతదేశంలో బ్రిటిషు పాలన
నర్తకులు

నర్తకులను ఆంగ్లంలో డాన్సర్స్ అంటారు. నాట్యం చేసే కళాకారులను నర్తకులు అంటారు. నాట్యం చేసే స్త్రీని నర్తకి అంటారు. నాట్యం చేసే పురుషుడిని నర్తకుడు అంటారు. వీరు సాధన ద్వారా ప్రావీణ్యత సాధిస్తారు.

దీనికి మరొక పేరే నృత్యం అని కూడా అంటారు. ప్రతి ఒక్కరిలోనూ ప్రతిభ ఉంటుంది .ఆ ప్రతిభను బయటికి తీయడం కోసం ఇలాంటి వాటిని వినియోగించుకుంటారు కళాకారులు.

## నృత్యకారులు

* కళామండలం గోపి

## ఇవి కూడా చూడండి
గాయకులు

## బయటి లింకులు

వర్గం:కళాకారులు
వర్గం:నృత్యకళాకారులు